Urmas Sõõrumaa

Lõpetas 1980. aastal Tallinna Ehitus- ja Mehaanikatehnikumi ning 2000. aastal TÜ õigusteaduskonna. Tulnud mitmel korral autode mitmevõistluses Eesti meistriks. Aastatel 2000 kuni 2001 EOK liige, alates aastast 2001 olnud EOK täitevkomitee liige.



Kuulunud aastatel 1999 kuni 2000 Eesti Autospordiliidu juhatuse ja 2000 kuni 2007 Eesti Võrkpalliföderatsiooni juhatuse liige ning olnud aastatel 2007-2013 Eesti Tenniseliidu president.

Kuulunud 1998–2004 Eesti Tööandjate ja Tööstuse Keskliidu ning 2000 kuni 2014 Eesti Suurettevõtjate Assotsiatsiooni juhatusse. Aastast 2001 Audentese AS-i ja SA Dharma nõukogu liige, aastatel 2002 kuni 2007 Eesti Energia AS-i nõukogu esimees, aastast 2007 Aadu Luukase SA ja Eesti Raudtee AS-i nõukogu liige, aastast 2008 US Kunstifondi SA ja aastast 2009 US Tenniseakadeemia nõukogu liige, aastast 1999 U.S. Invest AS-i nõukogu esimees.

Pälvinud Valgetähe III klassi teenetemärgi (2005) ja Portugali Vabariigi teenetemedali (2006).